**IPOB** eli **Biafran alkuperäiskansat** (engl. *The Indigenous People of Biafra*) on vuonna 2012 perustettu nigerialainen separatistijärjestö, jonka Nigerian tuomioistuin on vuonna 2018 julistanut terroristijärjestöksi. Järjestöön kuuluu aseellinen siipi Eastern Security Network (ESN). Separtistit ajavat Nigeriassa igboihin kuuluvan kansanryhmän itsenäisyyttä eli Biafran valtiota.

Separatistilikkeen on raportoitu käyttävän väkivaltaa ja iskeneen muun muassa paikallisiin poliisiasemiin. BBC:n mukaan pelkästään 2023 helmikuussa IPOB:n aseellisen joukon on arvioitu surmanneen ainakin 15 ihmistä, joista osa oli siivilejä ja poliisiviranomaisia. Maailmanlaajuinen terrorismi-indeksi (engl. Global Terrorism Index *(GTI)*) on vuoden 2022 analyyttisessä vuosiraportissaan todennut, että IPOB on globaalissa terroristijärjestöjen vertailussa kymmenes tappavin terroristijärjestö. Terrorismi-indeksin mukaan IPOB on vuonna 2022 suorittanut 40 iskua, surmannut 57 ja haavoittanut 16 ihmistä.

Liikkeen johtaja Nnamdi Kanu on vuonna 2017 uutistoimisto AFP:lle antamassaan haastattelussa todennut IPOB:n tavoitteen olevan Biafran itsemäärämisoikeuden palauttaminen keinolla millä hyvänsä. Lahtelainen Simon Ekpa on julkisesti kertonut, että Nnamdi Kanun pidätyksen jälkeen hän on johtanut IPOB:in aseellista siipeä ja vastannut ryhmän suorittamista iskuista Nigeriassa.

Tausta
------

Biafran sisällissota vuosina 1967–1970 Biafran itsenäisyydestä oli monella tapaa keskeinen tapahtuma Nigerian siirtomaavallan jälkeisessä historiassa. Arviot niistä, jotka kuolivat ennen Biafran liittämistä takaisin Nigeriaan, vaihtelevat yhden ja kahden miljoonan välillä. Nigerian silloisen presidentin Muhammadu Buharin ja hänen edustamansa poliittisen johdon näkökulmasta Biafran separatismia ja alueen itsenäisyyttä oli mahdotonta hyväksyä ja 30. toukokuuta 1967 perustettu Biafran valtio lakkasi olemasta 15. tammikuuta 1970, kun ylin armeijakomento virallisesti ilmoitti antautumisesta Nigerian armeijalle. Sisällissodan aikaisia tapahtumia ja tilanteen jälkipuintia on pidettävä yhtenä merkittävänä syynä IPOB-liikkeen syntyyn.

Aseellinen siipi ja sen johto
-----------------------------

The Eastern Security Network (ESN) on IPOB:n aseellinen siipi, jonka Nnamdi Kanu perusti vuonna 2020. Nigerian hallitus näki ryhmän terroristijärjestön jatkeena ja on aktiivisesti hyökännyt ESN:n ja IPOB:n leireihin Orlun kaupungin ja Imon osavaltion alueilla. ESN olemassa oloa Kanu on perustellut Enugun osavaltion rauhattomuuksille IPOB:in ja poliisin välillä.

Lahdessa asuva nigerialais-suomalainen Simon Ekpa on kertonut Etelä-Suomen Sanomille ja Ylelle, että hän johtaa IPOB:n sekä ESN:n aseellista toimintaa ja on hankkinut näille aseita. Ekpa ei peittele sitä, etteikö hän osallistuisi hallituksen väen eliminointiin ja on julkisuudessa väittänyt nousseensa IPOB -separatistiliikkeen johtajan Nnamdi Kanun sijaiseksi heti sen jälkeen, kun tämä pidätettiin. Ekpa uskoo, että hänellä on mandaatti määrätä IPOB:in aseellista siipeä ja hän on kertonut Ylen haastattelussa joukkojensa tarvitsevan lisää aseita. Ekpa kannustaa Biafran asukkaita osoittamaan mieltään Nigerian johtoa vastaan pysymällä kodeissaan. Ekpan johtamien IPOB/ESN-joukkojen väitetään uhkailevan ihmisiä, jotka eivät noudata joka maanantaista ulkonaliikkumiskieltoa. Verkossa on kiertänyt video, jossa asemies komentelee alueen ihmisiä toteamalla, että "pysykää kotonanne, teitä on varoitettu!" Ekpan ulkonaliikkumiskieltoa uhmannut torikauppias amuttiin Enugun kaupungissa joulukuussa 2022.

Iskut ja terroriteot
--------------------

### Avioparin mestaus

Nigerian puolustusvoimien mukaan IPOB / ESN separatistit mestasivat päällikköupseeri (eng. Master warrant officer) Audu Linussen ja tämän puolison sotamies (eng. *Private*) Gloria Matthewnin heidän häämatkallaan Imon osavaltiossa, Orlun kaupungissa. Aviopari kidnapattiin yhdessä heidän lastensa kanssa. BBC:n mukaan avioparin piti suorittaa häämatka toukokuussa 2022 mutta Matthew läheiset näkivät 1. kesäkuuta kuvan tämän ruumista hänen WhatsApp - sovelluksen profiilikuvassa. Mestauksen tekoajankohta on epäselvä mutta Matthewn 10-vuotiaan tyttären mukaan IPOB separatistit mestasivat Audi Linussen hänen silmiensä edessä 1. kesäkuuta 2022. Tekijät levittivät uhreista myös erittäin julman videon internettiin. IPOB - separatistien puhuja Emma Powerful on kieltänyt heidän osallisuutensa avioparin mestaukseen ja ilmaissut, että Nigerian puolustusvoimat olisivat olleet mestauksen takana. IPOB:in mukaan väitteet eivät voi pitää paikkansa, koska yksi uhreista, eli Matthew oli myös igbo.

IPOBin suorittamia terrori-iskuja Nigeriassa vuosina 2015-2023. Kuva ja data perustuvat ACLED:in tietokantaan.
### Hausa vähemmistöön kohdistuneet iskut

IPOB separatistit teloittivat seitsemän Hausa vähemmistöön kuulunutta siviiliä maanantaina 1. elokuuta 2022 Orogwessa, Imonin osavaltion alueella Nigeriassa. Hausa vähemmistön paikallispuheenjohtajan mukaan hyökkäys tapahtui yöaikaan. IPOB separatistit ampuivat kuusi ihmistä ja mestasivat yhden henkilön, jonka kallon he ottivat teon jälkeen mukaansa. Lisäksi kahdeksan ihmistä loukkaantui ja heidät kiidätettiin liittovaltion lääkärikeskukseen Owerrin kaupunkiin. Separatistit palasivat takaisin keskiviikkona 3. elokuuta 2022 mutta alueen poliisiviranomaiset ehtivät pysäyttämään IPOB:in siviileihin suunnitteleman uusinta iskun. Poliisi ampui separatisteja, surmaten kaksi IPOB:n jäsentä. Hausojen puheenjohtajan mukaan alueen siviiliväestö on paniikin vallassa ja monet ovat joutuneet jättämään kotinsa uusien hyökkäyksien pelossa. Teon motiivi on yhä epäselvä ja poliisin mukaan kyseessä olisi pikemmin ollut IPOB:in satunnainen väkivalta, kuin hausa vähemmistöön kohdistunut isku. 

### Siviili teloitukset Anambran osavaltiossa

Uutistoimisto The Guardianin mukaan toukokuussa vuonna 2022 IPOB - separatistiryhmä surmasi yhteensä 14 siviiliä useiden eri iskujen seurauksena Anambran osavaltiossa Nigeriassa. Uhrien joukossa oli siviilejä mm. raskaana ollut nainen sekä tämän lapset. Anambran osavaltion valtiopäivätalon edustaja Okechukwu Okoye siepattiin yhdessä tämän avustajansa Cyril Chiegbokan kanssa 15. toukokuuta 2022. Edustaja Okoye ja hänen avustajansa mestattiin IPOB:n toimesta ja heidän päänsä löydettiin puistosta Nnewi Southista 21. toukokuuta 2022. 

IPOB separatistit suorittivat kaksi erillistä joukkomurhaa, joista ensimmäisen he kohdistivat paikalliseen Hairira Jibriliin ja hänen lapsiinsa 22. toukokuuta 2022. Hairira Jibril oli taustaltaan etininen hausa, joka asui Anambrassa Orumba Southin alueella. Jibril oli vieraillut sukulaistensa luona yhdessä omien lastensa kanssa. Kotimatkallaan IPOB separatistit hyökkäsivät Jibrilin moottoripyörätaksiin Orumba Northissa, Anambran osavaltiossa. IPOB separatistit teloittivat raskaana olleen Jibrilin ja tämän neljä alaikäistä lasta. Uhreista nuorin oli vasta 2-vuotias. IPOB julkaisi uhreista valokuvia sosiaalisessa mediassa. Murhan motiivin on arvioitu johtuneen etnisestä alkuperästä.  Toinen joukkomurha tapahtui myös 22. toukokuuta 2022 Onitshan kaupungissa, jossa IPOB teloitti viisi motoristia, koska nämä eivät totelleet Ekpan julistamaa ulkonaliikkumiskieltoa. IPOB poltti yhden uhreista ja teloitti samalla kauppiaan Nankan kaupungissa. IPOB on kieltänyt osuutensa teloituksiin.

#### Anambran teloituksien uhrit:

Kaiken kaikkiaan 14 siviiliä murhattiin IPOB:in toimesta. Seuraavat henkilöt vahvistettiin toukokuussa 2022 tapahtuneiden Anambran osavaltion murhien uhreiksi:

* Zaituna Jibril, 2-vuotias
* Hadiza Jibril, 5-vuotias
* Fatima Jibril, 9-vuotias
* Khadijah Jibril, 7-vuotias
* Harira Jibril, 32-vuotias
* Abdullahi, kauppias
* Okechukwu Okoye, Aguatan valtiopäivätalon edustaja Anambran osavaltiossa
* Cyril Chiegboka, Okechukwun avustaja

### Anambran lapsi teloitukset

Oban kaupungissa, Anambran osavaltiossa alueella kuusi alaikäistä lasta teloitettiin IPOB - separatistien toimesta tiistaina 16. helmikuuta 2021. Nuorin uhreista oli vuoden vanha ja vanhin ainostaan kuusi-vuotias. Uhrit ja alue, eli Idemili, jossa heidät murhattiin on etnisesti fulaneiden asuttamaa seutua. Alueen asukkaiden mukaan teloittajat olivat IPOB -separatisteja, joiden tarkoitus oli teloittaa fulani yhteisöstä satunnaisia siviilejä. Koska aikuiset eivät olleet paikalla, IPOB separatistit päättivät surmata paikalla olleet alaikäiset lapset. Alueen siviilit ovat murhien johdosta ottaneet suojaa Onitshan kaupungin kasarmista.

Alueella 43 vuotta asunut Dogo Isa oli surmien silminnäkijä ja hänen mukaansa IPOB - separatistit ovat kehottaneet häntä sekä hänen perheenjäseniään jättämään kotinsa ja pakenemaan asuinalueeltaan. Isa totesi hastaattelussa seuraavasti: 

"Minulle sanottiin, että minun pitäisi viedä perheeni pohjoiseen, koska fulaneja ei enää haluta Igbolandiin (Biafraan). He (IPOB) sanoivat antaneensa minulle yhden päivän aikaa lähteä. Mutta noin klo 17:00 tiistaina minulle soitettiin, että minun pitäisi tulla kotiin. Palattuani näin kuusi lasta murhattuna ja kotini täysin penkottuna. Meidän kaikkien piti jättää kotimme ja lähteä kasarmiin"

#### Teloitetut alaikäiset uhrit:

* Nasiry Laminu, 2-vuotias
* Sirajo Ali, 2-vuotias
* Zainabu Mutmeru, 4-vuotias
* Aminu, 2-vuotias
* Maryam, 1-vuotias
* Mairo, 6-vuotias

### Stanleyn sairaalan vastasyntyneiden kidnappaukset

Nigerian Anambran osavaltiossa IPOB-separatistit kidnappasivat viisi vastasyntynyttä lasta 11. joulukuuta 2022 Stanley sairaalasta, joka sijaitsee Aguatan paikallishallinnon alueella. Hyökkääjät ottivat vastasyntyneiden lisäksi äitien omaisuutta mukaansa mm. vaatteita ja tekstiilejä. Paikalliset pelkäävät, että vastasyntyneiden ja omaisuuden vieminen liittyisi mahdollisesti väkivaltaa sisältäviin rituaaleihin. Nigerian presidentti Muhammadu Buhari oli erittäin järkyttynyt kidnappauksista ja ohjeistanut maan puolustusvoimia ryhtymään toimiin alueella toimivien terroristien kitkemiseksi. Ekpan johtama IPOB/ESN on ilmoittanut, että se tekee kaikkensa Anambran osavaltion turvallisuustilanteen epävakauttamiseksi varsinkin, kun alueen kuvernööri on lisännyt viranomaisia Anambrassa IPOB:in aiheuttamien väkivaltaisuuksien lopettamiseksi.

### Okporon peruskoulu isku

IPOB-separatistit hyökkäsivät Njabassa, Imon osavaltiossa sijainneeseen peruskouluun 13. elokuuta 2021 kesken koulupäivän. Aseelliset separatistit hätyyttivät oppilaat pois luokistaan ja tuhosivat koulun henkilökunnan ja opiskelijoiden omaisuutta mm. sytyttämällä koululla olleet moottoriajoneuvot tuleen. Anambran osavaltion entinen kuvernööri Peter Obi tuomitsee IPOB:in iskun. Obin mukaan isku oppilaisiin on isku opetusjärjestelmään, joka vaikuttaa maan kehitykseen. Hyökkääjien henkilöllisyydestä on esitetty ristiriitaista tietoa, sillä jopa IPOB-separatistien edustaja Emma Powerful lupasi korvauksia uhreille materiaalisista menetyksistä ja sanoi, että IPOB tuomitsee iskun.

### Yhdysvaltain konsulaatin autosaattueeseen kohdistunut isku

IPOB-separatistit kohdistivat aseellisen iskun Yhdysvaltain konsulaatin autosaattueeseen Anambrassa 16. toukokuuta 2023. Yhdysvaltain edustusto sekä poliisin apulaispäällikkö Ikenga Tochukwu vahvistivat, että iskussa kuoli konsulaatin kaksi työntekijää sekä kaksi saattueeseen kuulunutta poliisia. Iskun yhteydessä IPOB-separatistit sieppasivat kaksi poliisiviranomaista ja konsulaatin kuskin. Yhdysvaltain turvallisuusneuvoston edustaja Jhon Kirby ilmoitti, että lähetystö tekee yhteistyötä Nigerian turvallisuuspalvelun kanssa tilanteen jälkitutkinnassa. Ulkoministeri Antony Blinken totesi, että Yhdysvallat tuomitsee hyökkäyksen jyrkästi ja, että maat tekevät tiivistä yhteistyötä saadakseen syylliset vastuuseen sekä selvittääkseen siepattujen sijainnin ja terveydentilan. IPOB on kieltänyt osallisuutensa iskuun.

### Kansallisen vaalilautakunnan virastotalo isku

Imon osavaltion poliisipäällikön Michael Abattamin mukaan kaksi poliisia ja kolme aseistautunutta IPOB-separatistia saivat surmansa 12.12.2022 klo 03:30 heidän hyökättyä maan riippumattoman kansallisen vaalilautakunnan virastorakennukseen (eng. *Independent National Electoral Commission*). Poliisin julkistaman tiedotteen mukaan kaksi IPOB separatistia pidätettiin mutta osa hyökkääjistä pakeni poliisin ulottumista. Virastotalo kärsi vahinkoja mutta rakennus jäi käyttökuntoiseksi kahta toimistohuoneistoa lukuun ottamatta, joihin separatistit onnistuivat heittämään polttopulloja.

### Awadan poliisilaitoksen isku

Neljä poliisia ja kolme separatistia saivat surmansa Obosin kaupungissa 20.2.2023. IPOB:in aseellinen siipi hyökkäsi poliisilaitokseen yöllä klo 2:20 käyttäen improvisoituja räjähteitä ja automaattiaseita. Alueen poliisihallinnon puhuja Tochukwu Ikenga totesi, että poliisi ampui kolme IPOB-hyökkääjä ja että tämä on seitsemäs hyökkäys, joka on kohdistunut alueen poliiseihin saman kuun aikana. Alueen rauhattomuuden vuoksi poliisi aloitti terrorisminvastaisen operaation yhdessä maan puolustusvoimien kanssa. Operaatiossa kaksi IPOB-separatistia pidätettiin ja kolme sai surmansa ampumavälikohtauksen seurauksena.

Lähteet
-------

1. ↑  IPOB faults culture of keeping the dead too long in South East *The Guardian Nigeria News - Nigeria and World News*.  25.8.2022. Viitattu 28.2.2023. (englanniksi)
2. ↑  The Indigenous People Of Biafra: A Noble Cause Gone South? *Global History Dialogues*. Viitattu 28.2.2023. (englanniksi)
3. ↑  Nigeria: Court upholds IPOB terrorist label January 18 *Nigeria: Court upholds IPOB terrorist label January 18 | Crisis24*. Viitattu 28.2.2023. (englanniksi)
4. ↑  Country policy and information note: separatist groups in the South-East, Nigeria, March 2022 (accessible) *GOV.UK*. Viitattu 28.2.2023. (englanniksi)
5. 1 2  Lahtelainen kunnallispoliitikko johtaa aseellista kapinaa Nigeriassa – määrännyt miljoonat ihmiset boikotoimaan vaaleja *Yle Uutiset*.  16.2.2023. Viitattu 28.2.2023.
6. 1 2  Simon Ekpa: Nigeria's Ipob faction leader arrested in Finland *BBC News*.  23.2.2023. Viitattu 28.2.2023. (englanniksi)
7. 1 2  Immigration and Refugee Board of Canada: Responses to Information Requests *irb.gc.ca*.  5.6.2018. Viitattu 28.2.2023. (englanniksi)
8. ↑  Remembering Nigeria's Biafra war that many prefer to forget *BBC News*.  15.1.2020. Viitattu 28.2.2023. (englanniksi)
9. ↑  HS: Finnish police detain Biafran separatist leader Simon Ekpa *News*.  23.2.2023. Viitattu 8.3.2023. (englanniksi)
10. ↑  Nnamdi Kanu and the Indigenous People of Biafra *Council on Foreign Relations*. Viitattu 28.2.2023. (englanniksi)
11. ↑  Security Deteriorating in Nigeria’s Former "Biafra" *Council on Foreign Relations*. Viitattu 28.2.2023. (englanniksi)
12. ↑  Nigeria | Tarkoitus oli tehdä haastattelu, mutta vastassa olikin krp: HS näki, kun poliisi talutti nigerialaisen separatistin ulos asunnostaan Lahdessa *Helsingin Sanomat*.  23.2.2023. Viitattu 28.2.2023.
13. ↑  Nigeria | Suomi ja Nigeria ajautuivat erikoiseen diplomaattiseen kiistaan – taustalla lahtelainen aktivisti *Helsingin Sanomat*.  16.2.2023. Viitattu 28.2.2023.
14. ↑  Slain military couple: Army tackles IPOB, ESN, vows to apprehend culprits *Punch Newspapers*.  4.5.2022. Viitattu 28.2.2023. (englanniksi)
15. ↑  Family tok how gunmen kill Private Gloria Matthew, her fiancé and two odas for Orlu forest *BBC News Pidgin*. Viitattu 28.2.2023.
16. ↑  IPOB denies responsibility for the murder of army couple in Imo *www.premiumtimesng.com*. Viitattu 28.2.2023.
17. ↑  Umar Audu: IPOB attacks Hausa community in Imo, kills 7 members *Daily Nigerian*.  5.8.2022. Viitattu 8.3.2023. (englanniksi)
18. 1 2  Reuters: Severed head of missing Nigerian lawmaker found in park, police say *CNN*.  23.5.2022. Viitattu 8.3.2023. (englanniksi)
19. 1 2  Expect di toughest response from security forces - Buhari react to killing for South East *BBC News Pidgin*. Viitattu 8.3.2023.
20. 1 2 3 4 5 6 7 8  Ima Elijah: IPOB kills woman, 4 kids, 6 other northerners in Anambra *Pulse Nigeria*.  24.5.2022. Viitattu 8.3.2023. (englanniksi)
21. ↑  Our Reporters: IPOB kills woman, 4 kids, 6 other northerners in Anambra *Daily Trust*.  24.5.2022. Viitattu 8.3.2023. (englanniksi)
22. ↑  Adejumo Kabir: Many Vacate Anambra Communities As Terrorists Kill Mother, Children *HumAngle*.  24.5.2022. Viitattu 8.3.2023. (englanniksi)
23. ↑  Emmanuel Akinwotu, Emmanuel Akinwotu West Africa correspondent: Pro-Biafra militants accused of killing pregnant woman and children in Nigeria *The Guardian*.  30.5.2022. Viitattu 8.3.2023. (englanniksi)
24. 1 2 3 4 5 6 7 8  Premium Times *www.premiumtimesng.com*. Viitattu 8.3.2023.
25. ↑  IPOB militia kidnaps new-born children in Southeast of Nigeria *Garowe Online*. Viitattu 8.3.2023. (englanniksi)
26. ↑  IPOB’s ESN militants allegedly attack Imo school, stop students from writing their JSSCE *Mynigeria*.  13.9.2021. Viitattu 9.3.2023. (englanniksi)
27. ↑  Chuks Uzochukwu: IPOB Compensates Victims Of Disrupted WAEC Exams *Prime Business Africa*.  14.9.2021. Viitattu 9.3.2023. (englanniksi)
28. ↑  Editor: Obi Expresses Shock Over Attack On School Children *Prime Business Africa*.  14.9.2021. Viitattu 9.3.2023. (englanniksi)
29. ↑  Sub-editor: Attack On School: IPOB will rebuild blocks burnt by hoodlums — Spokesperson *NewsWireNGR*.  14.9.2021. Viitattu 9.3.2023. (englanniksi)
30. ↑  AFP: Four people killed in attack on US diplomatic convoy in Nigeria *The Guardian*.  16.5.2023. Viitattu 3.3.2024. (englanniksi)
31. ↑  Four killed as gunmen attack US embassy staff convoy in Nigeria *Al Jazeera*. Viitattu 3.3.2024. (englanniksi)
32. ↑  Adekunle Owolabi: US embassy convoy attacked in southeast Nigeria, resulting in four deaths *Diplomatic Watch*.  16.5.2023. Viitattu 3.3.2024. (englanniksi)
33. ↑  AFP: Blinken condemns attack on US convoy in Nigeria | New Straits Times *NST Online*.  18.5.2023. Viitattu 3.3.2024. (englanniksi)
34. ↑  Nigerian Security Forces Search for Attackers of US Embassy Convoy, Abductees *Voice of America*.  17.5.2023. Viitattu 3.3.2024. (englanniksi)
35. ↑  Police: IPOB/ESN behind attack on INEC HQ in Imo *TheCable*.  14.12.2022. Viitattu 28.2.2023. (englanniksi)
36. ↑  Chinagorom Ugwu: Four officers, three suspected IPOB members killed in another attack on police facility *Premium Times Nigeria*.  20.2.2023. Viitattu 28.2.2023. (englanniksi)